Πολύ μικρό διαμέρισμα που ξεγελά από τις φωτογραφίες. Καμμιά θέα στο Καλλιμάρμαρο ή όπου αλλού, παρά μόνο η φωτογραφία του μνημείου σε ένα κάδρο στον τοίχο του χολ της εισόδου που παριστά και το σαλόνάκι;; ( Βρώμικο κάλυμμα ).Ποτήρια που υπήρχαν υπολείμματα τροφών , καμένες λάμπες σε όλα τα δωμάτια, να ανάβουν οι απαραίτητες μόνο, βρώμικά μικρά χαλάκια τύπου κουρελουδίτσες σε υπνοδωμάτιο κ κουζίνα. Βρώμικά μαξιλάρια στις καρέκλες της κουζίνας. Παλιά μαξιλάρια στο υπνοδωμάτιο, πολυκαιρισμένα, άβολα κ εντελώς πατικωμένα από την χρήση. Πολύ λεπτό παλιό και αυτό κουβρλί για σκέπασμα (υπήρχε και ένα δεύτερο στην ντουλάπα).Ο θερμοσίφωνας που η σύσταση ήταν να τον ανάβουμε για 15' -20' δεν ήταν αρκετό σε καμμιά περίπτωση. Το wi-fi με το ρούτερ μέσα στο δωμάτιο σερνόταν κυριολεκτικά. Πρόχειρη και επιφανειακή η φροντίδα του καταλύματος αυτού , όπου η αίσθηση που είχα ήταν σαν να βρισκόμουν στον χώρο που έχουν μεταφερθεί όλα τα αχρείαστα αντικείμενα από άλλη εποχή, κάτοχο ή μέρος και αντί να πεταχτούν ανακυκλώθηκαν σε airbnb να βγάζουν και τα λεφτάκια τους για μια τρίτη μπορεί κ τέταρτη ζωή!!! Υπήρχε φασαρία το πρωί αλλά κ το βράδυ (κι εννοώ αργά το βράδυ 1.00 - 2.00). Ζήτησα να φύγουμε λίγο αργότερα από το check out το οποίο ήταν στις 11.00 το πρωί, εξηγώντας τους λόγους κ επίσης γιατί είχαμε κάνει check in πολύ αργά την ημέρα άφιξης μας(22.00 αντί 15.00 ) κ η απάντηση πέραν του ότι ήταν αρνητική από τον ιδιοκτήτη, περιείχε και την πρόταση να κάνουμε extra κράτηση αν θέλουμε να φύγουμε με την ησυχία μας!!! Η εξήγηση του ήταν ότι "η καθαρίστρια έχει λίγο χρόνο για να καθαρίσει, αλλά και για άλλους λόγους που δεν με αφορούν". Φυσικά και του είπα αν δεν έχει επόμενη άμεση κράτηση να μας διευκόλυνε. Σε αυτό λοιπόν το πλαίσιο υπήρχαν και οι κανόνες - οδηγίες να βγάλουμε τα σκουπίδια μας εμείς... κάτι το οποίο φυσικά και έκανα, γιατί σέβομαι πρωτίστως τον εαυτό μου και δεν αφήνω έναν χώρο χειρότερο από ότι τον βρίσκω αν και θα έπρεπε, λόγω όλων των παραπάνω και ενώ έχουμε πληρώσει και για την καθαριότητα και για δεν ξέρω τι άλλο αναγραφόταν. Στα θετικά για την τοποθεσία, ότι η πλατεία Βαρνάβα είναι πραγματικά στα 2΄ με τα πόδια και μπορείς να βρεις τα πάντα, καφέ, ποτό, σούπερ μάρκετ , βιβλιοπωλείο και από τα πιο ποιοτικά φαγητά στην Αθήνα. Το καλύτερο χορτοφαγικό φαλαφελάδικο και άλλα (φυσικά καμμιά ενημέρωση από τον ιδιοκτήτη για τίποτα από όλα αυτά ). Τώρα τα θετικά του σπιτιού: Το καινούργιο κούφωμα του υπνοδωματίου, το δυνατό σεσουάρ μαλλιών και το σχετικά καθαρό πάτωμα, γιατί οι τοίχοι και τα πλακάκια του μπάνιου δεν ήταν .(Όταν μπορείς να δεις την σκόνη πάνω από το προσκέφαλο σου και πρέπει να καθαρίσεις τους λεκέδες για να κρεμάσεις την πετσέτα, που ευτυχώς έχεις φέρει από το σπίτι σου). Αποφάσισα να τα γράψω όλα αυτά γιατί βαρέθηκα να λέω "δεν βαριέσαι" για όλη την θρασύτητα και την κοροϊδία που έχω συναντήσει κατά καιρούς στους χώρους που διατίθενται προς ΕΝΟΙΚΙΑΣΗ και όχι φιλοξενία όπως αναφέρουν!! Σημαίνει λοιπόν ότι πληρώνουμε για όλα όσα θα βρούμε και δεν μας τα δωρίζουν! Δεν μας κάνουν χάρη αν τα σπίτια τους είναι όπως τα περιγράφουν και αν είναι καθαρά! Οφείλουν να είναι ειλικρινείς , προπάντων καθαροί και όχι σπάταλοι με τα δικά μας χρήματα! Επίσης προπληρώνουμε και μαθαίνουμε τις λεπτομέρειες μετά, μεγάλη παγίδα που οδηγεί σε αχρείαστα νεύρα κ δυσάρεστες εκπλήξεις.